НыбжьыщIэхэм псынщIэу зрач
Къэбэрдей-Балъкъэрым футболымкIэ 2017-2018 гъэхэм я щIыма-хуэ чемпионатым и япэ джэгугъуитIыр зэфIэкIащ. Абыхэм яужькIэ бжьыпэр яубыдащ «Спартак-Налшыкым» и щIалэгъуэлэ гупымрэ Налшык дэт курыт школ №31-м и еджакIуэхэмрэ.
«Спартак-Налшык»-м зэкIэлъхьэужьу бжыгъэшхуэкIэ хигъэщIащ «Спартак-Налшыкым» и ныбжьыщIэхэмрэ Бабугент и «ЛогоВАЗ»-мрэ. Нэгъаби ар командэ нэхъ лъэрызехьэхэм зэращыщар къэплъытэмэ, куэдкIэ ущыгугъ хъуну къыщIэкIынщ.
ЩIымахуэ зэхьэзэхуэр щекIуэкI школ №31-м и гупым зэхьэзэхуэ блэкIам жэз медалхэр къыщихьащ. Иджы и щIэдзэкIэм нэхъыбэжым зэрыщIэбэнынур къегъэлъагъуэ.
Шэч хэлъкъым «Автозапчасть»-ри увыпIэ нэхъ лъагэ дыдэхэм зэрыщIэбэнынур. Мы гъэм зэрыщIидзэ- рэ бахъсэндэсхэм зыри япэ ирагъэщыркъым икIи Къэбэрдей-Балъкъэрым и гъэмахуэ чемпионатри, кубокри, республикэм и Чемпионхэм я лигэри къахьащ. Дауи, щIымахуэ зэпеуэми щытекIуэну хэтынущ.
Нэгъабэрей зэхьэзэхуэм дыщэ медалхэр къыщызыхьа Къэхъун и «Керт»-мрэ дыжьыныр зылъыса Налшык и «Звезда»-мрэ мы гъэм хуэмыхуу ирагъэжьащ. Абыхэм, уеблэмэ пэщIэдзэ джэгугъуитIми зы текIуэныгъэ къащыхуэхьакъым. АрщхьэкIэ зэхьэзэхуэм ирагъэжьа къудейщ икIи адэкIэ къэхъунур зэкIэ хуэгъэфэщэгъуейщ.
Иджы щыгъуазэ фыхуэтщIынщ Къэбэрдей-Балъкъэрым футболымкIэ и щIымахуэ чемпионатым и пэщIэдзэ зэIущIэхэм къарикIуа бжыгъэхэм. Мис ахэр: япэ джэгугъуэ — «Велес» (Къэрэгъэш) — «Автозапчасть» (Бахъсэн) — 0:0, «Звезда» (Налшык) — «Астемыр» (Налшык) — 1:1, «Керт» (Къэхъун) «КъБКъМУ» (Налшык) — 1:3, «Союз-Сэрмакъ» (Налшык) — «Шагъдий» (Зеикъуэ) — 0:1, «Мурбек» (Налшык) — «Спарта-Малка» (Налшык) — 0:0, «Къулъкъужын-КъБКъУ» (Налшык) — «Ансар»(Налшык) — 0:0, «Спартак-Налшык-н» (Налшык) — «Спартак-Налшык-д» (Налшык) — 0:3,«Школ №31» (Налшык) — «ЛогоВАЗ» (Бабугент) — 2:1;етIуанэ джэгугъуэ — «Спартак-Налшык-н» — «Велес» — 0:2, «Керт» — «Звезда» — 1:1, «Автозапчасть» — «Союз-Сэрмакъ» — 3:1, «КъБКъМУ» — «Ансар» — 2:3, «Шагъдий» — «Мурбек» — 0:1, «Спарта-Малка» — «Къулъкъужын-КъБКъУ» — 1:0, «ЛогоВАЗ» — «Спартак-Налшык-д — 0:3, «Астемыр» — «Школ №31» — 0:3.
Хьэтау Жансурэт
